Иван Пейчев
Раздялата…

chitanka.info

Раздялата

дори и между

хората

е неприлична.

Да не се разделяме.

Нека живеем със

голямата и шумна

тишина

на заседанията.

Да заплануваме

асансьорите,

единственото средство

към небето.

Искаш ли

нещо друго,

искаш ли да

вървим,

да живеем

по жестоките

чуждите плажове

на раздялата,

край безпощадното

и чуждо море.

Да живеем отново

щастливи.

По-добре

да не искаш

от никого нищо

по-добре

да не искаш

нищо от мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.